《吊赤水李先生》
唐代·徐夤

三年悲过隙，一室类销冰。妻病入仙观，子穷随岳僧。

荒丘寒有雨，古屋夜无灯。往日清猷著，金门几欲征。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。